**Lisa 1 Tehniline kirjeldus**

Jõhvi Vallavalitsuse 14.10.2025 korralduse nr 3750

„Veebihanke „Lõimumist toetav suhtlusklubi“

hankemenetluse korraldamine ja veebihanke

dokumendi kinnitamine” lisale

**Tehniline kirjeldus**

Hankija sõlmis Eesti Linnade ja Valdade Liiduga partnerluslepingu, mille aluseks on kultuuriministri 26. jaanuari 2023. a käskkiri nr 24 „Kohalike omavalitsuste toetamine lõimumise, sealhulgas kohanemise teenuste pakkumisel“.

Projekti eesmärk on kohalikel omavalitsustel aidata kaasa erineva kultuurilise taustaga inimestel ühiskonda sulanduda, julgustada neid kasutama eesti keelt ja osalema aktiivsemalt ühiskonnaelus.

Projekti täpsem tutvustus: <https://elvl.ee/tegevussuunad-ja-valdkonnad/valdkonnad/loimumine>.

Projekti sihtrühm:

Vähemalt 18-aastased isikud, kelle elukoht on rahvastikuregistri andmetel Jõhvi vallas ning kes kuuluvad järgmiste sihtrühmade hulka:

* uussisserändajad – alla 5 aasta seaduslikul alusel Eestis elanud isikud;
* tagasipöördujad – Eestisse püsivalt naasnud Eesti kodanikud;
* isikud, kes on Eestis seaduslikult elanud üle viie aasta ning kellel on erinev keele- ja kultuuritaust.

Hankija kontrollib sihtrühma vastavust esitatud tingimustele.

**Tutvustus ja suhtlusklubi eesmärk**

Projekti raames soovib hankija osta lõimumist toetava suhtlusklubi (edaspidi suhtlusklubi) korraldamise teenust projekti sihtrühmale.

Suhtlusklubi eesmärgiks on julgustada sihtrühma õppima eesti keelt, arendama harjumust suhelda eesti keeles vabamalt ja loomulikumalt, suurendama arusaamist Eesti kultuuriruumist ning toetama kuuluvustunde kujunemist. Soodustada uute kontaktide loomist ja aktiivset osalemist kohaliku elu tegevustes.

Suhtlusklubis toimub juhendaja toetusel eestikeelne suhtlus vabas ja mugavas keskkonnas A1-B1 tasemel kõnelejatele.

Lisaks suhtlemisele korraldatakse osalejatele erinevaid tegevusi, näiteks erinevate ürituste külastamisi, kergemaid käelisi tegevusi vms.

Registreerimine suhtlusklubisse toimub hankija kaudu. Pärast registreerimise lõppu saadetakse pakkujale teade osalejate arvu ja nende erivajaduste kohta (nt liikumis- või toitumispiirangud).

Suhtlusklubis osalemine, töö- ja õppevahendid, tegevused ning väljasõidud sh transport ja piletid on osalejatele tasuta.

Pakkuja võib omalt poolt jagada teavet antud projekti ja suhtlusklubi kohta.

**Nõuded suhtlusklubi korraldamisele**

* Suhtlusklubi eeldatav toimumise periood on november 2025 kuni detsember 2026. Selle aja jooksul korraldatakse kolm gruppi järgmistes ajavahemikes:
* I grupp – november 2025 kuni märts 2026;
* II grupp – jaanuar 2026 kuni mai 2026;
* III grupp – august 2026 kuni detsember 2026.
* Suhtlusklubi suhtluskeel on eesti keel.
* Ühe grupi suurus on kuni 15 inimest.
* Iga grupi toimumisperiood kestab 5 kuud.
* Toimub 20 regulaarset kohtumist, eelduslikult üks kord nädalas. Nende kohtumiste sisse on planeeritud üks loominguline tund kuus, mille tegevused valitakse koostöös grupi liikmetega vastavalt grupi soovidele ja tasemele. Kohtumine võib toimuda õpperuumis või väljaspool seda ning tegevused võivad olla näiteks lihtne kokkamine, meisterdamine, joonistamine või muud loova eneseväljenduse tegevused.
* Ühe kohtumise kestvus on 3 akadeemilist tundi, mis sisaldab ühte 15 minutilist energiapausi.
* Õpperuumis korraldatavad kohtumised ja õpperuumivälised tegevused võivad sõltuvalt nende iseloomust ja toimumise kuupäevast toimuda nii tööpäevadel kui ka nädalavahetustel.
* Tegevusperioodi viimane kohtumine toimub alati väljaspool õpperuumi – juhendaja valib selleks tegevuseks näiteks muuseumikülastuse, ekskursiooni, töötoa, festivali või mõne kogukonnaürituse.
* Kui mõjuval põhjusel ei ole võimalik kohtumist planeeritud kuupäeval läbi viia, korraldatakse asendustund.
* Planeeritud tegevusi viib läbi pakkuja poolt hankes esitatud vähemalt üks juhendaja. Lähtudes projekti sihtrühmast peab juhendaja oskama suhelda osalejatega vene või inglise keeles.
* Juhendaja korraldab ja viib läbi suhtlusklubi tegevused (60 akadeemilist tundi).
* Juhendaja jälgib suhtlusklubis osalemist, tagab osalejate registreerimise iga kohtumise ajal ning edastab vajaliku info õigeaegselt nii sihtrühmale kui ka tellijale.
* Pakkuja/juhendaja **valmistab esimeseks suhtlusklubiks** osalejatele ette tegevuste ajakava ja kohtumiste teemad. Praktilised materjalid (nt uudised, filmid, raamatud) valitakse ja kohandatakse vastavalt sihtrühma keeleoskuse tasemele ja huvidele.
* Pakkuja/juhendaja valmistab ette ruumid ja tagab kõik vajaliku suhtlusklubi tegevuste läbiviimiseks, sealhulgas kontoritarbed, käsitöö tarvikud, arvutitehnika ja muud interaktiivsed töövahendid.
* Õpperuumiväliste tegevuste korral jagatakse osalejatele lisaks päevaplaanile teavet sihtkoha, kavandatavate tegevuste ja nende eesmärgi kohta.
* Õpperuumiväliste tegevuste päevaplaanis toimuvatest muudatustest teavitatakse osalejaid ja hankijat kaks nädalat ette.
* Juhendaja valmistab osalejatele õppematerjalid ning tutvustab enne igat tundi antud teema tausta, mis on ajakohane ja aitab osalejatel paremini kohalikku kogukonda lõimuda (nt millised kohaliku elu sündmused nagu Jõhvi vallapäev, Jõhvi lennupäevad, rahvajooksud, sündmused kohalikus raamatukogus või uudised, mis on hetkel aktuaalsed jms). Juhendaja juhib arutelusid, korraldab praktilisi tegevusi ja vastab osalejate küsimustele, soodustades samal ajal vaba vestlust ja eesti keele praktiseerimist.
* Suhtlusklubis osalemine, töö- ja õppevahendid, tegevused ning väljasõidud sh transport ja piletid on osalejatele tasuta.
* Pakkuja peab teavitama hankijat esimesel võimalusel, kui ilmnevad asjaolud, mis takistavad suhtlusklubi hankes ettenähtud tegevuste nõuetekohast teostamist.
* Kui mõni osaleja loobub osalemisest, teavitab pakkuja sellest viivitamata hankijale.
* Teenuse paremaks osutamiseks on pakkujal võimalik kaasata teisi teenuseosutajaid või spetsialiste väljastpoolt enda asutust, tingimusena, et nende poolt osutatava teenuse hind sisaldub esitatud hinnapakkumises.
* Pakkuja tagab kõikide tegevustega seonduvate dokumentide, sh osalejate nimekiri, koostatud/jagatavad materjalid, tähistamise hankija ja hankija partneri (Eesti Linnade ja Valdade Liit) ja Ühtekuuluvuspoliitika fondide logodega „Kaasrahastanud Euroopa Liit“.

Tähistamine nõude aluseks on Vabariigi Valitsuse 12. mai 2022. a määrus nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ ja Vabariigi Valitsuse 12.05.2022 määruse nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“. Nõuded ning stiilijuhised on kättesaadavad ka aadressil: <https://www.rtk.ee/toetused-taotlemine/kiirelt-katte/logod-ja-sumboolika#uhtekuuluvus-ja-sis>.

**Pakkumuse koostamine, koostamisega seotud kulud ja maksumus**

* Pakkuja esitab planeeritavate kohtumiste esialgse ajakava, milles on välja toodud planeeritavate kohtumiste kuupäevad, kohtumistel käsitletavad teemad ja tegevuste lühikirjeldused. Õpperuumiväliste tegevuste korral täpsustatakse planeeritav sihtkoht. Esialgne ajakava esitatakse koos teiste hankedokumentidega. Esialgset ajakava (kohtumiste kuupäevad, sagedused, ühe kohtumise pikkus ja planeerituid tegevusi) on võimalik kahepoolsel nõusolekul jooksvalt muuta.
* Tegevuste planeerimisel tuleb lähtuda osalejate erinevast keeletasemest.
* Soovituslikud teemad, mida tundides käsitleda: loodus, kultuur, ühiskond, Eesti kirjandus või filmikunst, rahvustoidud, erinevad eesti tähtpäevad nagu jõulud, vastlapäev jne. Osalejate motiveerimiseks võib korraldada ka kergemaid käelisi tegevusi, näiteks valmistada lihtsamaid rahvustoite, seepide/küünalde valmistamine, saabuvate pühade eel kaartide valmistamine vms.
* Õpperuumivälised kohtumised võivad olla näiteks erinevate ürituste külastamised nagu kino-, teatrietenduste-, näituste-, muuseumide-, avalikkude ürituste külastused või pargis jalutamine. Õpperuumiväliste kohtumiste sagedus ei ole ette antud, aga võiksid toimuda vähemalt üks kord kahe kuu jooksul.
* Pakkumuses esitatud ajakava kinnitatakse tellija poolt peale täpsustamist/muutmist lepingu sõlmimisel.
* Pakkuja arvestab pakkumuse koostamisel, et osutatava teenuse maksumus sisaldab kõiki teenuse osutamisega seotud kulusid (sh juhendaja tasu, ruumide kasutus, kohvipausid, loomingulise tunni läbiviimine – kas juhendaja enda poolt või külalisjuhendaja poolt, piletid kino-, teatri-, kontserdi- või etenduse või mõne avaliku ürituse külastuseks. Maksumuse peab sisaldama ka vajadusel transpordikulusid, kui tegevuskoht asub kaugemal, jagatavate materjalide kulusid ning samuti pakkumuse ettevalmistamise ja esitamise kulusid.
* Pakkumuses tuuakse välja ühe osaleja keskmine maksumus ühe kohtumise kohta.

**Nõuded pakkujale, meeskonnale, koostööpartneritele**

* Suhtlusklubi tegevuste kavandamise ja läbiviimise eest vastutab professionaalne ja pädev meeskond.
* Pakkuja koostab planeeritavate tegevuste kava koos kirjeldusega, viib need ellu ning tagab osalejate igakülgse toetamise kogu perioodi vältel.
* Pakkuja meeskonda peab kuuluma suhtlusklubi juhendaja. Juhendaja kvalifikatsioon ja kogemus peavad järgima juhendaja vastavusnõudeid.
* Pakkuja vastutab kogu spetsialistide pädevuse ja kvalifikatsiooni eest.
* Hankijal on õigus nõuda pakkumuses esitatud spetsialistide vastavasisulist väljaõpet tõendavate dokumentide koopiaid.

Pakkuja esitab pakkumuses

* Projektiga seotud juhendaja/te, koopiad haridust tõendavatest dokumentidest ja läbitud täiendkoolitustest ja vabas vormis kirjeldus töökogemusest (vastavalt juhendaja vastavusnõuetes väljatoodudel).
* Kui juhendaja eesti keel ei ole emakeel, siis eesti keele oskust C1 tasemel tõendava tunnistuse koopia.

Vastavusnõuded juhendajale

* Suhtlusklubi juhendajal peab olema kõrgharidus. Kasuks tuleb erialane haridus pedagoogika, filoloogia, andragoogika, psühholoogia, sotsiaaltöö, kommunikatsiooni või täiskasvanuhariduse valdkonnas.
* Kui pakkuja kaasab projektitegevuste ellu viimiseks mitut juhendajat peab ta tagama, et:
* vähemalt ühel juhendajal on olema 12-kuuline täiskasvanutele keelekohvikute, keeleklubide, koolituste, ürituste või haridusprogrammide läbiviimise kogemus eelneva 5 aasta jooksul;
* vähemalt ühe juhendaja emakeel on eesti keel või eesti keele oskust C1 tasemel;
* vähemalt üks juhendaja valdab vene/inglise keelt (esitab tõendi keeleoskuse kohta).

Nõuded koostööpartneritele

* Teenuste kohta, mida pakkuja ise ei osuta (nt transport, energiapausid, käelised tegevused vm), esitab pakkuja koostööpartnerite andmed ja partnerite osutatavad teenused.
* Pakkuja kontrollib eelnevalt koostööpartnerite vastavust seadusest tulenevatele nõuetele ja tagab partnerite tegevuste kvaliteedi.

Nõuded toimumiskohale

* Suhtlusklubi toimumiskoht on Jõhvi linn. Pakkumises peab olema välja toodud suhtlusklubi toimumise asukoht (aadress). Asukoht peab olema hea ligipääsetavusega, sealhulgas liikumispuudega inimestele.
* Ruum/ruumid peavad vastama kõigile kehtivatele nõuetele ja sisaldama tööks vajalikke abivahendeid, mis aitavad muuta kohtumised inspireerivaks ja kaasahaaravaks.
* Mööbel (toolid, lauad jms) peab olema kvaliteetne, liigutatav, mis võimaldab luua mugavat ja turvalist keskkonda, korraldada grupitöid ja käelisi tegevusi.
* Toimumiskoht peab mahutama vähemalt 16 inimest (15 osalejat ja 1 juhendaja).
* Pakkumuses peab olema välja toodud ülevaade ruumidest, sisustusest ja kasutatavatest vahenditest. Enne lepingu sõlmimist on hankijal õigus veenduda, et ruumid ja vahendid vastavad nõuetele.

Energiapaus

* Õpperuumis toimuvatel kohtumistel on energiapausi pikkus 15 minutit.
* Pausi ajal pakutakse kohvi, teed, kerged suupisted (küpsised, küpsetised, soolased snäkid), mis on kõigile osalejatele tasuta.
* Suupistete pakkumisel lähtutakse ka osalejate erivajadustest (nt toitumisallergiad, usulised piirangud). Erivajadused täpsustatakse suhtlusklubisse registreerumisel.
* Toitlustaja kaasamisel peab koostööpartner vastama toitlustusteenustele kehtestatud nõuetele.

Õpperuumiväliste üritusete transport

* Pakkuja korraldab transpordi Jõhvist sihtkohta ja tagasi Jõhvi.
* Pakkuja tagab mugava ja ohutu transpordivahendi (bussi), mis vastab inimeste veoks kehtestatud nõuetele ja millel on kehtiv tegevusluba.
* Transpordivahendi suurus sõltub osalejate arvust ja vajadusel ka füüsiliste erivajaduste olemasolust.
* Reisil osalejate arv selgub reisile registreerumisel.

Arve esitamine

* Pakkuja esitab hankijale üks kord kuus kuu jooksul toimunud kohtumistel osalejate nimekirjad koos osalejate allkirjadega.
* Hankija tasub üks kord kuus eelneva kuu jooksul tehtud töö eest peale teenuse osutamist. Tasumisel lähtutakse pakkumuses märgitud ühe osaleja maksumusest ühe kohtumise kohta.
* Arve tasumise aluseks on osalejate nimekiri koos allkirjadega ja nõuetekohane arve.
* Arve eelneva kuu jooksul teostatud töö eest esitatakse e-arvena järgneva kuu viiendaks kuupäevaks.